**Výzva** **na predkladanie ponúk**

v rámci zriadeného dynamického nákupného systému (ďalej len „DNS“): **„Dodanie** **živých kvetov, umelých kvetov a dekoračného materiálu pre potreby MARIANUM - Pohrebníctvo mesta Bratislavy“**

1. **Identifikácia verejného obstarávateľa /obstarávateľa**

Názov: MARIANUM – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing. Milan Hamala

E-mail: vo@marianum.sk

 milan.hamala@marianum.sk

Telefón: +421 2 50 700 118

1. **Všeobecná špecifikácia predmetu zákazky- zákazka v rámci DNS**

Názov: **Mimoriadne dodávky živých rezaných kvetov s dopravou na 6 mesiacov ( od 16.10. 2025)**

CPV:

 **Hlavný predmet**

 Hlavný slovník:

 03121200-7 Rezané kvety

 **Doplňujúce predmety**

 Hlavný slovník:

 60000000-8 Dopravné služby (bez prepravy odpadu)

Druh: Tovary, služby

Elektronická aukcia: Nie

1. **Opis predmetu zákazky**

Predmetom zákazky sú mimoriadne dodávky živých rezaných kvetov s dopravou a s dodaním do 12 hodín na obdobie 6 mesiacov od 16.10.2025 na tri miesta v Bratislave, v rozsahu a kvalite:

1. Kvalita živých kvetov A1 – bez poškodenia , čerstvé,

2. Preprava - živé kvety musia byť prepravované v chladiacom aute, uskladnené tak, aby sa počas prepravy nemohli poškodiť, kvety ktoré to vyžadujú musia byť umiestnené v nádobe s vodou, dodávateľ by mal mať označenie Fair Trade,

3. Uprednostňujeme kvety pestované na Slovensku,

4. Umožňuje sa predloženie ekvivalentu s presným označením parametrov, názvu tovaru a balenia. Minimálne požiadavky na kvalitu ekvivalentu sú dané popisom položky v prílohe č.2

 ( pestovateľ, počet pukov, rozmery....), presné označenie pestovateľa a obchodný názov kvetu slúžia iba na označenie minimálnych kvalitatívnych parametrov.

5. S doručením na adresy: Šafárikovo nám. 3 / Hodonínska 44 / Gagarinova 29.

6. Dodanie do 12 hodín od zaslania objednávky, posledný termín zaslania objednávky do 17.00 hod, dodanie od 05.00 hod. do 06.00 hod. na druhý deň ráno.

V zmysle VOP sa jedná o strategické tovary nevyhnutné pre plnenie základných úloh objednávateľa vyplývajúcich z jeho činnosti.

Podrobný opis predmetu zákazky je uvedený v prílohe č. 2 tejto výzvy.

Verejný obstarávateľ požaduje zafixovanie jednotkových cien na celé obdobie a objem zákazky. Počty v tabuľke sú len orientačné - uvedené ako maximálne, na základe odberu predchádzajúcich období. Jednotkové ceny budú NEMENNÉ počas celého obdobia čerpania.

1. **Predpokladaná hodnota zákazky**

 45 765,00€ bez DPH

1. **Rozdelenie zákazky na časti**

Zákazka nie je rozdelená na časti

1. **Miesto a čas plnenia predmetu zákazky:**

**Miesto:** v zmysle bodu 1

**Čas: dodanie do 12 hodín od zaslania objednávky,** pre potreby kalkulácie ceny – doprava 2x týždenne

 **Typ zmluvného vzťahu:** Objednávka/objednávky s VOP

1. **Hlavné podmienky financovania :**

Predmet zákazky bude financovaný z vlastných zdrojov na základe faktúry. Faktúra bude mať 30-dňovú lehotu splatnosti odo dňa jej doručenia. Súčasťou faktúry bude súpis poskytnutých služieb v stanovených jednotkových množstvách. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Podmienky účasti boli požadované pri zaraďovaní do DNS

1. **Komunikácia a vysvetľovania:**

V zmysle textu výzvy

1. **Predkladanie ponúk:**

**Lehota: 10.10.2025 - do 10:00 hod**.

**Spôsob: prostredníctvom systému JOSEPHINE na adrese:**

<https://josephine.proebiz.com/sk/tender/71008/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu. Ponuka uchádzača predložená po uplynutí lehoty na predkladanie ponúk nebude zaradená do procesu vyhodnocovania ponúk**.**

Len tým dodávateľom, ktorí boli zaregistrovaní v DNS je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

1. **Obsah ponuky:**

Ponuka musí obsahovať riadne vyplnený a podpísaný:

1. Návrh na plnenie kritéria ( podľa prílohy č. 1, vrátane prílohy 1.1)
2. V prípade ekvivalentného návrhu vyplnená príloha č.2

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena za predmet zákazky v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ označí za úspešného uchádzača s najlepším návrhom na plnenie kritérií pre predmet zákazky .
3. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
4. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

**Prílohy:**

Príloha č. 1 – Návrh na plnenie kritéria

Príloha č. 1.1. - Druh, počet ks, jednotkové ceny

Príloha č. 2. – Opis predmetu zákazky – technická špecifikácia/ekvivalent

Príloha č. 3 – Vzor objednávky s VOP